**DISPARIȚIA**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe unde ți-ai rătăcit inima?

Ai pierdut-o undeva,

între zi și noapte,

între lacrimi uscate și zâmbete necoapte?

N-am mai văzut-o de un timp,

Nu ne-am mai salutat,

Nu ne-am mai iubit...

...Și mă întreb dacă ai uitat-o dinadins,

într-o gară în care nu mai sosesc trenuri

Sau poate ai scăpat-o din piept

Și a fugit în goană nebună spre infinit...

Hai să-i scriem inimii tale o scrisoare,

Să-i spunem că ne doare tare golul format,

Să se întoarcă din corpul în care s-o fi refugiat...

Ce inimă șireată ai avut,

N-ai fost atent și-a dispărut!

Dar ce-mi dau seama și e trist

E ca în buzunarul inimii tale era,

Pusă la păstrat, inima mea...